ai4bharat/Pralekha huggingface dataset:
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 తాజా సమాచారం
ప్రతి లక్ష జనాభాలో కోవిడ్ కేసుల సంఖ్య భారత్ లో అత్యల్పం: కోలుకున్నవారికీ, చికిత్సలో ఉన్నవారికీ మధ్య అంతరం పెరుగుదల
జూన్ 21న ప్రపంచ ఆరోగ్య సంస్థ జారీ చేసిన తాజా నివేదిక ప్రకారం భారతదేశంలో ప్రతి లక్షమంది జనాభాకూ నమోదైన కోవి డ్ కేసుల సంఖ్య బాగా తక్కువగా ఉంది. జనసాంద్రత ఎక్కువగా ఉన్న దేశమైనప్పటికీ లక్షమందిలో 30.04 మంది మాత్రమే కోవిడ్ బారిన పడగా అంతర్జాతీయంగా అది మూడు రెట్లు అధికంగా 114.67 మందిగా నమోదైంది. అమెరికాలో లక్షమందికి 671.24 మంది, జర్మనీ, స్పెయిన్, బ్రెజిల్ దేశాల్లో వరుసగా 583.88 మంది, 526.22 మంది, 489.42 మంది చొప్పున కరోనా బారినపడ్డారు.
ఇలా భారత్ లో కోవిడ్ కేసులు తక్కువగా ఉండటానికి కారణం ఇక్కడ తీసుకున్న ముందస్తు జాగ్రత్తలు, గుర్తించటానికి పరీక్షలు జరపటం, చికిత్స చేయటం, నివారించటంలో కేంద్ర ప్రభుత్వంతోబాటు రాష్టాలు, కేంద్రపాలిత ప్రాంతాలు అనుసరించిన సానుకూల విధానమే కారణం.
కోవిడ్-19 నుంచి కోలుకుంటున్నవారి శాతం క్రమంగా పెరుగుతూ వస్తోంది. ఇప్పటివరకు 2,37,195 మంది పూర్తిగా కోలుకున్నారు. గడిచిన 24 గంటల్లో మొత్తం 9,440 మంది కోవిడ్-19 బాధితులు కోలుకున్నారు. బాధితులలో కోలుకున్నవారి శాతం 55.77% కు పెరిగింది.
ప్రస్తుతం చికిత్స పొందుతున్నవారి సంఖ్య 1,74,387 . వీరందరికీ వైద్యుల పర్యవేక్షణలో చికిత్స కొనసాగుతోంది. కోలుకున్నకోవిడ్ బాధితులకు, ఇంకా చికిత్స పొందుతున్న బాధితుల సంఖ్యకూ మధ్య అంతరం క్రమంగా పెరుగుతూ ఉంది. ఈ క్రింది గ్రాఫ్ లో ఆ విషయం స్పష్టంగా చూడవచ్చు. ఈ రోజు కోలుకున్నవారి సంఖ్య చికిత్సపొమ్దుతూ ఉన్నవారి సంఖ్య కంటే 62,808 అధికంగా నమోదైంది.
కరోనా వైరస్ సోకిన వారిని పరీక్షించేందుకు అవసరమైన మౌలిక సదుపాయాలను భారతీయ వైద్య పరిశోధనామండలి  పెంచుతూ వస్తోంది. ప్రభుత్వ లేబరేటరీల సంఖ్య ఇప్పుడు 723 కి చేరుకోగా ప్రైవేట్ లాబ్స్ సంఖ్య 262 కి పెరిగింది. దీంతో మొత్తం లాబ్స్ సంఖ్య 985 అయింది. ఆ వివరాలు ఇలా ఉన్నాయి:
తక్షణం ఫలితాలు చూపే పరీక్షల లాబ్స్ : 549 
ట్రూ నాట్ ఆధారిత పరీక్షల లాబ్స్ : 359 
సిబినాట్ ఆధారిత పరీక్షల లాబ్స్: 77 
పరీక్షలు జరుపుతున్న శాంపిల్స్ సంఖ్య కూడా రోజురోజుకూ పెరుగుతోంది. గడిచిన 24 గంటల్లో 1,43,267 శాంపిల్స్ పరీక్షించారు. ఇప్పటివరకు మొత్తం పరీక్షించిన శాంపిల్స్ సంఖ్య 69,50,493 కు చేరింది.
కోవిడ్ -19 మీద సాంకేతిక అంశాలు, మార్గదర్శకాలు, సూచనలతో కూడిన కచ్చితమైన తాజా సమాచారం కోసం క్రమం తప్పకుండా https://www.mohfw.gov.in/ మరియు @MoHFW_INDIA ను సందర్శించండి.
కోవిడ్ -19 కు సంబంధించిన సాంకేతికమైన అనుమానాలుంటే technicalquery.covid19[at]gov[dot]in కు పంపవచ్చు. ఇతర సమాచారం కావాల్సినవారు ncov2019[at]gov[dot]in మరియు @CovidIndiaSeva ను సంప్రదించవచ్చు.
కోవిడ్ -19 మీద ఏవైనా ప్రశ్నలుంటే ఆరోగ్య, కుటుంబ సంక్షేమ మంత్రిత్వశాఖ హెల్ప్ లైన్ నెంబర్ +91-11-23978046 లేదా టోల్ ఫ్రీ నెంబర్ 1075 కు ఫోన్ చేయవచ్చు. వివిధ రాష్ట్రాలు, కేంద్రపాలిత ప్రాంతాల హెల్ప్ లైన్ నెంబర్ల కోసం https://www.mohfw.gov.in/pdf/coronvavirushelplinenumber.pdf చూడండి
ప్రధాన మంత్రి కార్యాలయం
డాక్టర్ రామ్ మనోహర్ లోహియా జయంతి సందర్భం లో ఆయన కు నమస్సులు అర్పించిన ప్రధాన మంత్రి
డాక్టర్ రామ్ మనోహర్ లోహియా కు ఆయన జయంతి సందర్భం లో ప్రధాన మంత్రి శ్రీ నరేంద్ర మోదీ శ్రద్ధాంజలి ఘటించారు.
‘‘స్వాతంత్ర్య సంగ్రామ మహా సేనాని, సమాజాన్ని గురించి ఆలోచిస్తూ ఉండినటువంటి డాక్టర్ రామ్ మనోహర్ లోహియా గారి కి ఆయన జయంతి నాడు ఇదే సాదర శ్రద్ధాంజలి. ఆయన ఉత్సుకత నిండినటువంటి, ప్రగతిశీలమైనటువంటి తన ఆలోచనల తో దేశాని కి ఒక కొత్త దిశ ను అందించేందుకు కృషి చేశారు. దేశాని కి ఆయన అందించిన తోడ్పాటు దేశ ప్రజల కు ప్రేరణ ను అందిస్తూనే ఉంటుంది’’ అని ఒక ట్వీట్ లో ప్రధాన మంత్రి పేర్కొన్నారు.
జల శక్తి మంత్రిత్వ శాఖ
ఎన్ఎంసీజీ ఎగ్జిక్యూటివ్ కమిటీ దాదాపు రూ.38 కోట్ల వ్యయం గల పారిశ్రామిక మరియు మురుగునీటి కాలుష్య నివారణ ప్రాజెక్టులను ఆమోదించింది.
నేషనల్ మిషన్ ఫర్ క్లీన్ గంగా  ఎగ్జిక్యూటివ్ కమిటీ 43వ సమావేశం ఎన్ఎంసీజీ డైరెక్టర్ జనరల్ శ్రీ జి. అశోక్ కుమార్ అధ్యక్షతన ఈరోజు ఇక్కడ జరిగింది. నూతన సాంకేతికతల ద్వారా పారిశ్రామిక మరియు మురుగునీటి కాలుష్య నివారణకు సంబంధించిన ప్రాజెక్టులు, అడవుల పెంపకం, కాళింది కుంజ్ ఘాట్ ల్యాండ్స్కేప్ అభివృద్ధి మొదలైనవాటికి సంబంధించి దాదాపు రూ. రూ. 38 కోట్లు విలువైన ప్రాజెక్టులకు ఈసీ మీటింగ్ ఆమోదం తెలిపింది.
'ఉత్తరప్రదేశ్ మరియు పశ్చిమ బెంగాల్ రాష్ట్రాల్లో అటవీ కార్యక్రమాలు 2022-23' పేరుతో ఒక ప్రాజెక్ట్ రూ.10.30 కోట్ల అంచనా వ్యయంతో ఆమోదించబడింది. ఇందులో గంగా పరీవాహక రాష్ట్రాల్లో ప్లాంటేషన్, మెయింటెనెన్స్, కెపాసిటీ బిల్డింగ్ మరియు ట్రైనింగ్ అండ్ అవేర్నెస్ వంటి కార్యక్రమాలు ఉన్నాయి. ఈ కార్యక్రమం అటవీ విస్తీర్ణం మెరుగుపరచడం, అటవీ వైవిధ్యం మరియు ఉత్పాదకతను పెంపొందించడం, జీవవైవిధ్య పరిరక్షణ మరియు స్థిరమైన భూమి మరియు పర్యావరణ వ్యవస్థ నిర్వహణ కోసం పర్యావరణ వ్యవస్థ సేవల మెరుగైన ప్రవాహం, స్థిరమైన జీవనోపాధి మరియు గంగా నది పరిరక్షణ కోసం ఉద్దేశించబడింది.
కాళింది కుంజ్ ఘాట్ ల్యాండ్స్కేప్ అభివృద్ధికి కూడా 'సూత్రప్రాయంగా' ఆమోదం లభించింది. ఈ కార్యక్రమాన్ని పర్యావరణ అనుకూల సీటింగ్లు, చెత్త డబ్బాలు, షేడ్స్, ప్లాంటేషన్లు, ప్రజలు-నదుల అనుసంధానాన్ని సులభతరం చేసే లక్ష్యంతో రూపొందించారు.
పారిశ్రామిక కాలుష్య నివారణ కోసం, 100 కెఎల్డి సామర్థ్యం గల ఎలక్ట్రో కెమికల్ టెక్నాలజీ ఆధారిత మాడ్యులర్ ఎఫ్ల్యూయెంట్ ట్రీట్మెంట్ ప్లాంట్ను ఏర్పాటు చేయడం మరియు ప్రారంభించడం కోసం సుమారు రూ. 77 లక్షలతో పైలట్ ప్రాజెక్ట్ రూపొదించబడుతుంది. మధురలోని కొన్ని వస్త్ర పరిశ్రమల నుండి విడుదలయ్యే నీటిని యమునా నదిలో కలవకుండా ఈ ప్రాజెక్ట్ శుద్ధి చేస్తుంది. పర్యావరణ అనుకూలమైన మరియు హరిత సాంకేతికతలను అనుసరించడం ద్వారా మురుగు నీటి విడుదలను  తగ్గించడం ఈ ప్రాజెక్ట్ లక్ష్యం.
రీసెర్చ్, స్టడీస్, పైలట్ & ట్రైనింగ్, వర్క్షాప్, సెమినార్, పబ్లికేషన్ మొదలైన వాటి కింద మైక్రో-ఏరోబిక్ ప్రక్రియలతో ఇప్పటికే ఉన్న యూఏఎస్బి సిస్టమ్ను అప్గ్రేడేషన్/ఇంటిగ్రేషన్' పేరుతో మరో పైలట్ ప్రాజెక్ట్ రూ. 3 కోట్ల అంచనా వ్యయంతో ఆమోదించబడింది. అప్-ఫ్లో వాయురహిత స్లడ్జ్ బ్లాంకెట్  ప్రక్రియను ఉపయోగించి మురుగునీటి శుద్ధి నుండి జీరో డిశ్చార్జ్ మరియు రిసోర్స్ రికవరీ కాన్సెప్ట్ ఈ అధ్యయనం లక్ష్యంగా పెట్టుకుంది. పైలట్ అధ్యయనం సాధ్యమైన ఫలితం ఏమిటంటే, పోషకాలను పునరుద్ధరించడం మరియు వ్యర్ధ పదార్ధాలతో బయోగ్యాస్ రూపంలో ఇంధనాన్ని తయారు చేయడం.
ఉత్తరాఖండ్లోని రుద్రప్రయాగ్ జిల్లా గౌరీ కుండ్ మరియు తిల్వారాలో మురుగునీటి కాలుష్య నివారణతో పాటు  సామర్థ్యమున్న మురుగునీటి శుద్ధి ప్లాంట్ల నిర్మాణానికి కూడా రూ.23.37 కోట్లు ఆమోదించబడ్డాయి.
ప్రధాన మంత్రి కార్యాలయం
ఎరువుల విషయం లో ఆత్మనిర్భరత దిశ లో మరొక గొప్ప కార్యసిద్ధి
నానో యూరియా తరువాత, నానో డిఎపి కి ఆమోదంలభించింది
రైతు ల జీవనాన్ని మరింత సులభం చేసే దిశ లో ఇది ఒక కీలకమైనఅడుగు అని అభివర్ణించిన ప్రధాన మంత్రి
భారత ప్రభుత్వం నానో యూరియా తరువాత, ఇప్పుడు నానో డి.ఎ.పి కి కూడా అనుమని ని ఇచ్చింది. ఈ నిర్ణయం మన రైతు సోదరుల మరియు రైతు సోదరీమణుల జీవనాన్ని సులభతరం చేసేటటువంటి దిశ లో ఒక కీలకమైన అడుగు అని ప్రధాన మంత్రి అభివర్ణించారు.
రసాయనాలు మరియు ఎరువుల శాఖ కేంద్ర మంత్రి డాక్టర్ మన్ సుఖ్ మాండవియా ట్వీట్ కు ప్రధాన మంత్రి జవాబిస్తూ -
‘‘మన రైతు సోదరుల మరియు రైతు సోదరీమణుల యొక్క జవనాన్ని మరింత గా సులభం చేసివేసే దిశ లో ఇది ఒక కీలకమైనటువంటి అడుగు.’’ అని ఒక ట్వీట్ లో పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
219.60 కోట్ల డోసులను దాటిన జాతీయ కొవిడ్-19 టీకా కార్యక్రమం
12-14 ఏళ్ల వారికి 4.12 కోట్లకు పైగా టీకా మొదటి డోసులు
దేశవ్యాప్త క్రియాశీల కేసుల సంఖ్య 19,398
గత 24 గంటల్లో నమోదయిన కొత్త కేసులు 2,208
ప్రస్తుత రికవరీ రేటు 98.77%
వారపు పాజిటివిటీ రేటు 1.12%
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; జాతీయ కొవిడ్-19 టీకా కార్యక్రమం 219.60 కోట్ల  డోసులను అధిగమించింది.
12-14 ఏళ్ల వారికి కొవిడ్-19 టీకాల కార్యక్రమం 2022 మార్చి 16 నుంచి ప్రారంభమైంది. అప్పటి నుంచి ఇప్పటి వరకు 4.12 కోట్లకు పైగా  టీకా మొదటి డోసులను వీరికి ఇచ్చారు. 18-59 సంవత్సరాల వారికి ముందు జాగ్రత్త టీకాలను 2022 ఏప్రిల్ 10వ తేదీ నుంచి ఇస్తున్నారు.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
మొత్తం టీకా డోసులు
|
|
ఆరోగ్య సిబ్బంది
|
|
మొదటి డోసు
|
|
10415390
|
|
రెండో డోసు
|
|
10120586
|
|
ముందు జాగ్రత్త డోసు
|
|
7072612
|
|
ఫ్రంట్లైన్ సిబ్బంది
|
|
మొదటి డోసు
|
|
18437146
|
|
రెండో డోసు
|
|
17720529
|
|
ముందు జాగ్రత్త డోసు
|
|
13749401
|
|
12-14 ఏళ్ల వారు
|
|
మొదటి డోసు
|
|
41241936
|
|
రెండో డోసు
|
|
32369087
|
|
15-18 ఏళ్ల వారు
|
|
మొదటి డోసు
|
|
62010124
|
|
రెండో డోసు
|
|
53334455
|
|
18-44 ఏళ్ల వారు
|
|
మొదటి డోసు
|
|
561416332
|
|
రెండో డోసు
|
|
516326395
|
|
ముందు జాగ్రత్త డోసు
|
|
100690710
|
|
45-59 ఏళ్ల వారు
|
|
మొదటి డోసు
|
|
204048772
|
|
రెండో డోసు
|
|
197076540
|
|
ముందు జాగ్రత్త డోసు
|
|
50757671
|
|
60 ఏళ్లు పైబడినవారు
|
|
మొదటి డోసు
|
|
127681434
|
|
రెండో డోసు
|
|
123220083
|
|
ముందు జాగ్రత్త డోసు
|
|
48356297
|
|
ముందు జాగ్రత్త డోసులు
|
|
22,06,26,691
|
|
మొత్తం డోసులు
|
|
2,19,60,45,500
దేశవ్యాప్త క్రియాశీల కేసుల సంఖ్య 19,398. మొత్తం పాజిటివ్ కేసుల్లో ఇది 0.04 శాతం.
భారతదేశ రికవరీ రేటు 98.77 శాతంగా ఉంది. గత 24 గంటల్లో 3,619 మంది రోగులు కోలుకున్నారు. దీంతో, కోలుకున్న రోగుల సంఖ్య  4,41,00,691 కి పెరిగింది.
గత 24 గంటల్లో 2,208 కొత్త కేసులు నమోదయ్యాయి.
గత 24 గంటల్లో మొత్తం 1,42,704 పరీక్షలు చేశారు. దేశవ్యాప్తంగా ఇప్పటివరకు 90.05 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 1.12 శాతంగా, రోజువారీ పాజిటివిటీ రేటు 1.55 శాతంగా నమోదయ్యాయి.
మంత్రిమండలి
పర్యటన రంగం లో సహకారాన్ని బలోపేతం చేసేందుకు భారతదేశానికి, కొరియా కు మధ్య ఎంఒయు కు ఆమోదం తెలిపిన మంత్రివర్గం
పర్యటన రంగం లో సహకారాన్ని బలోపేతం చేసేందుకు భారతదేశం మరియు కొరియా ల మధ్య అవగాహన పూర్వక ఒప్పంద పత్రం  పై సంతకాల కు ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం ఆమోదం తెలిపింది.
అవగాహన పూర్వక ఒప్పంద పత్రం ప్రధానోద్దేశాలు ఈ కింది విధంగా ఉన్నాయి:
• పర్యటన రంగం లో ద్వైపాక్షిక సహకారాన్ని విస్తరింపచేయడం
• పర్యటన కు సంబంధించిన సమాచారాన్ని మరియు సమాచార రాశి ని పెంపొందింపచేయడం
• హోటళ్ళు మరియు టూర్ ఆపరేటర్ లు సహా పర్యటన రంగం తో సంబంధం ఉన్న వర్గాల నడుమ సహకారాన్ని ప్రోత్సహించడం
• మానవ వనరుల వికాసం లో సహకారానికి గాను ఆదాన ప్రదాన కార్యక్రమాల కు రూప కల్పన చేయడం
• పర్యటన మరియు ఆతిథ్య రంగాల లో పెట్టుబడిని ప్రోత్సహించడం
• ఉభయ దేశాల లో పర్యటన ను పోత్సహించడం కోసం ప్రసార మాధ్యమాలు/అభిప్రాయ రూపకర్తలు/ టూర్ ఆపరేటర్ల బృందాల ను అటు నుండి ఇటు, ఇటు నుండి అటు పంపించడం
• ప్రచారం, దర్శనీయ స్థలాల అభివృద్ధి, ఇంకా నిర్వహణ రంగాల లో అనుభవాన్ని ఇరు పక్షాలు ఒకదానికి మరొకటి అందించుకోవడం
• ఉభయ దేశాల లో ప్రయాణ సంబంధ మేళాలు/ప్రదర్శన లలో పాలుపంచుకోవడాన్ని ప్రోత్సహించడం. ఇంకా,
• భద్రమైన, గౌరవ ప్రదమైన మరియు స్థిర ప్రాతిపదిక తో కూడిన పర్యటనల ను ప్రోత్సహించడం.
పూర్వరంగం:
భారతదేశం మరియు కొరియా ఒక బలమైనటువంటి దౌత్య సంబంధాన్ని, సుదీర్ఘ కాలిక ఆర్థిక సంబంధాన్ని పెంచి పోషించుకొంటున్నాయి. ఈ ఇరు పక్షాలు ప్రస్తుతం పర్యటన రంగం లో ఇప్పటికే సువ్యవస్థితమై ఉన్న సంబంధాన్ని మరింతగా అభివృద్ధి పరచుకోవాలని, సహకారాన్ని పటిష్ట పరచుకోవాలని అభిలషిస్తున్నాయి.
భారతదేశానికి పెద్ద సంఖ్య లో యాత్రికుల ను పంపుతూ ఉన్న ఆసియా తూర్పు ప్రాంత దేశాల లో కొరియా ఒక దేశం గా ఉంది. ఇటువంటి దేశం నుండి పర్యాటకుల రాక ను పెంచుకోవడం లో కొరియా తో ఎంఒయు దాని వంతు పాత్ర ను పోషించగలుగుతుంది.
(
పెట్రోలియం- సహజ వాయువుల మంత్రిత్వ శాఖ
ఇంధన రంగంలో జీవ ఇంధనాలు అత్యంత ప్రాధాన్యం :కేంద్ర పెట్రోలియం, సహజవాయువు మంత్రిత్వ శాఖ కార్యదర్శి జీ 20 దేశాల సహకారంతో జీవ ఇంధనాల పూర్తి సామర్థ్యం వినియోగం
ఇంధన రంగంలో జీవ ఇంధనాలు అత్యంత కీలక పాత్ర పోషిస్తాయని కేంద్ర పెట్రోలియం, సహజవాయువు మంత్రిత్వ శాఖ కార్యదర్శి శ్రీ పంకజ్ జైన్ అన్నారు. జీ-20 దేశాల సహకారంతో జీవ ఇంధనాల వినియోగం పూర్తి సామర్థ్యం మేరకు జరుగుతుందన్నారు. ముంబైలో జరిగిన 3వ ఎనర్జీ ట్రాన్సిషన్ వర్కింగ్ గ్రూప్ మీటింగ్లో భాగంగా 2003 మే 15న ముంబైలో కేంద్ర పెట్రోలియం, సహజవాయువు మంత్రిత్వ శాఖ నిర్వహించిన గ్లోబల్ బయోఫ్యూయల్ అలయన్స్ సెమినార్లో ఆయన ప్రసంగించారు.
జీవ ఇంధనాల ప్రాధాన్యత వివరించిన శ్రీ పంకజ్ జైన్ జీవ ఇంధనాలు పూర్తి స్థాయిలో వినియోగంలోకి రాలేదన్నారు. స్వచ్ఛమైన ఇంధన వినియోగానికి పెరుగుతున్న ప్రాధాన్యత, బహుళ వినియోగానికి ఉన్న అవకాశాలు, సాంకేతికంగా ఉన్న ఆర్థిక వెసులుబాటు, నిధుల సమీకరణ తదితర అంశాల్లో జీవ ఇంధనాలు సానుకూల ప్రయోజనాలు కలిగి ఉన్నాయని శ్రీ జైన్ పేర్కొన్నారు. సానుకూల ప్రయోజనాలు కలిగి ఉన్న జీవ ఇంధన రంగం ప్రతి ఒక్కరి దృష్టిని ఆకర్షిస్తోందని అన్నారు.
జీవ ఇంధనాల వినియోగం వల్ల ఆర్థికాభివృద్ధిని సులభంగా సాధించవచ్చునని శ్రీ జైన్ అన్నారు. ఇంధన భద్రత కల్పించడం, అందుబాటు, వెసులుబాటు అంశాల్లో కూడా జీవ ఇంధనాలు సహకారం అందిస్తాయన్నారు.జీవ ఇంధన వనరుల వినియోగం వల్ల కర్బన ఉద్గారాల విడుదల తగ్గుతుందన్నారు.
"సాంకేతికంగా సాధించిన పురోగతి వల్ల వివిధ రూపాల్లో జీవ ఇంధనాలు  అందుబాటులోకి వచ్చాయి. జీ-20 దేశాల మధ్య సహకారం మరింత పెరిగితే ప్రపంచ బయో-ఇంధన మార్కెట్ను మరింత అభివృద్ధి చేయడానికి అవకాశం కలుగుతుంది. ఇంధనాలను పూర్తి సామర్థ్యం మేరకు వినియోగించడానికి వీలవుతుంది." అని శ్రీ జైన్ వివరించారు.
సెమినార్ లో ప్రముఖ చమురు, సహజవాయువు సంస్థల చైర్పర్సన్లు , ఎగ్జిక్యూటివ్లు, ఐఈఎ, , టోటల్ ఎనర్జీస్, షెల్, లాంజాటెక్, SHV ఎనర్జీ ఫ్యూటూరియా వంటి అనేక అంతర్జాతీయ ఇంధన సంస్థల ప్రతినిధులు పాల్గొన్నారు. సాంకేతిక అంశాలు , జీవ ఇంధన వినియోగం, సహకారం, వాణిజ్య అంశాలపై చర్చలు జరిగాయి. బయో-ఇంధన రంగానికి ప్రాధాన్యత ఇవ్వాలని సమావేశం అభిప్రాయపడింది. సాఫ్ ఆల్కహాల్ నుంచి జెట్, బయోడీజిల్, కంప్రెస్డ్ బయోగ్యాస్ ఇథనాల్ ఉత్పత్తి, పునరుత్పాదక డీఎంఈ మొదలైన అంశాలు చర్చకు వచ్చాయి.
చమురు సహజవాయువు రంగం, ఐఈఎ, బయోఫ్యూచర్ ప్లాట్ఫారమ్ వంటి అంతర్జాతీయ సంస్థలు, జీ-20 దేశాల ప్రతినిధులు,సీఐఐ, అసోచం వంటి సంస్థలు, ప్రముఖ ఆటోమొబైల్ తయారీదారులు, ఉత్పత్తిదారులు, సాంకేతిక నిపుణులు సెమినార్ లో పాల్గొని సూచనలు, సలహాలు అందించారు.
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
కోవిడ్ -19 వ్యాప్తి తరువాత ప్రజల ఫిర్యాదులు మరియు సూచనల మేరకు ప్రకృతి వైపరీత్యాల నిర్వహణ చట్టం 2005 ప్రకారం 10 మంది అధికారుల సాధికార బృందం నిర్ణయాలు తీసుకుంది
కోవిడ్ -19 వ్యాప్తి నిరోధానికి కట్టడికి ప్రజల నుంచి అందిన ఫిర్యాదులు మరియు సూచనల మేరకు స్పందించి చర్యలు తీసుకోవడానికి ఏర్పాటు చేసిన ప్రకృతి వైపరీత్యాల నిర్వహణ చట్టం 2005 ప్రకారం 10 మంది అధికారుల సాధికార బృందం 2020 మార్చి 31న సమావేశమై సమస్యాత్మక ప్రాంతాలను గుర్తించడం మరియు వాటిని వివరించి తదనుగుణంగా వ్యూహరచన చేసి కాలాతీతం కాకుండా నిర్ణయాల అమలుకు తగిన చర్యలు తీసుకోవాలని బృందం నిర్ణయించింది. సమావేశంలో మానవ వనరుల అభివృద్ధి మంత్రిత్వ శాఖ కార్యదర్శి శ్రీ అమిత్ ఖరే, పరిపాలనా సంస్కరణలు మరియు ప్రజల ఫిర్యాదుల శాఖ కార్యదర్శి డాక్టర్ ఛత్రపతి శివాజీ, హోం వ్యవహారాల మంత్రిత్వశాఖ జాయింట్ సెక్రెటరీ శ్రీ ఆశుతోష్ అగ్నిహోత్రి, కేబినేట్ సేక్రెటేరియట్ లో డైరెక్టర్ శ్రీమతి మీరా మోహంతి మరియు ప్రధానమంత్రి కార్యాలయ సీనియర్ అధికారులు పాల్గొన్నారు.
ప్రజల నుంచి అందిన వివిధ రకాల ఫిర్యాదులకు అనుగుణంగా అధికారుల సాదికార బృందం ఇందుకు సంబందించిన సూచనలను, వివిధ పనులు చేయడానికిగాను కాల వ్యవధిని నిర్ణయిస్తూ రాష్ట్ర ప్రభుత్వాలు ఆచరించడానికి మార్గదర్శకాలను రూపొందించి అన్ని రాష్ట్రాలకు పంపుతుంది. ప్రజల నుంచి అందిన ఫిర్యాదులు, వాటి పరిష్కారానికి సంబంధించిన సమాచారం ప్రభుత్వ పోర్టల్ లో ఉంచడం జరుగుతుంది. కోవిడ్ -19 ఫిర్యాదుల పరిష్కారానికి ప్రతి శాఖ ఒక నోడల్ అధికారిని నియమిస్తుంది. కోవిడ్ -19 కేసుల పరిష్కార గతిని ప్రతిశాఖ గమనిస్తుంటాయి. ఫిర్యాదులను మూడు రోజుల లోపల పరిష్కరించాలని నిర్దేశించారు.
అదేవిధంగా పరిపాలనా సంస్కరణలు మరియు ప్రజల ఫిర్యాదుల శాఖ అయిదుగురు అధికారులతో ఒక సాంకేతిక బృందాన్ని ఏర్పాటు చేస్తుంది. అదే విధంగా ఈ శాఖ కూడా అధికారుల సాదికార బృందం వలె రాష్ట్రాలకు ఇదే విధమైన మార్గదర్శకాలను జారీచేస్తుంది. కోవిడ్-19 వ్యాధి కట్టడికి సంసిద్దత గురించి ఈ శాఖ పంపిన 23 అంశాల ప్రశ్నావళికి 266 మంది అయిదేళ్లకు పైగా అనుభవం గల ఐఏఎస్ అధికారుల జవాబుల ఆధారంగా జిల్లాల వారీగా సమస్యాత్మక ప్రాంతాలను గుర్తించారు.
కోవిడ్ -19 పై తీసుకోవలసిన చర్యల గురించి ప్రజల నుంచి ఇప్పటి వరకు ప్రభుత్వానికి 46000 పైగా సూచనలు అందాయి.
(Visitor Counter : 128
విద్యుత్తు మంత్రిత్వ శాఖ
ఆర్థిక సంవత్సరం 2021 సెప్టెంబర్ 30తో ముగిసిన అర్థ సంవత్సరానికి స్వతంత్ర నికర లాభం పై 10% పెరుగుదలను నమోదు చేసిన ఎన్హెచ్పిసి లిమిటెడ్
ఆర్థిక సంవత్సరం 2021 సెప్టెంబర్ 30తో ముగిసిన అర్థ సంవత్సరానికి గాను స్వతంత్ర నికర లాభం పై 10% పెరుగుదలను ఎన్హెచ్పిసి లిమిటెడ్ నమోదు చేసింది. గత ఏడాది ఇదే కాలంలో ఆర్జించిన రూ. 2021 కో్ట్లతో పోలిస్తే, ఈ ఏడాది దైపాక్షికాంత లాభాలు రూ. 2217 కో్ట్లుగా ఉంది.
ప్రస్తుత అర్థ సంవత్సరపు ఏకీకృత నికర లాభంలో ఎన్హెచ్పిసి వాటా రూ. 2243. ఇది గత ఏడాది అర్థ సంవత్సరపు నికరలాభమైన రూ. 1960 కోట్ల కన్నా 14% ఎక్కువగా ఉంది.
ఈ ఏడాది సెప్టెటంబర్ 30తో ముగిసిన అర్థ సంవత్సరం, త్రూమాసిక ఆర్థిక ఫలితాలను ఎన్హెచ్పిసి బోర్డు నవంబర్ 11, 2021న ఆమోదించింది.
ఎన్హెచ్పిసి లిమిటెడ్ భారత దేశానికి చెందిన ప్రతిష్ఠాత్మక జలవిద్యుత్ కంపెనీ. తన ఆధీనంలోని 24 విద్యుత్ స్టేషన్లు, 1520 మెగావాట్ల అనుబంధ సంస్థ ద్వారా సహా ఎన్హెచ్పి పునరావృత ఇంధన  మొత్తం వ్యవస్థాపిత సామర్ధ్యం 7071 మెగావాట్లు. ప్రస్తుతం ఎన్హెచ్పిసి మొత్తం 5999 మెగావాట్ల వ్యవస్థాపిత సామర్ధ్యంతో 9 ప్రాజెక్టుల  నిర్మాణంలో నిమగ్రమై ఉంది. ఇందుకు అదనంగా, మొత్తం 10787 మెగావాట్ల సామర్ధ్యంతో 15 ప్రాజెక్టుల అనుమతులు వివిధ దశల్లో ఉన్నాయి. ప్రస్తుతం ఎన్హెచ్పిసి దూకుడుగా విస్తరణ చేసే విధానంతో భారత దేశ వ్యాప్తంగా తన ప్రధాన వ్యాపారమైన జలవిద్యుత్ అభివృద్ధితో పాటుగా సౌర, పవన విద్యుత్ పోర్ట్ ఫోలియోను విస్తరించాలని యోచిస్తోంది.
హోం మంత్రిత్వ శాఖ
మహాపరినిర్వాణ్ దివస్ సందర్భంగా భారతరత్న బాబా సాహెబ్ అంబేడ్కర్కు నివాళి అర్పించిన కేంద్ర హోంమంత్రి శ్రీ అమిత్ షా
"దేశంలో అభివృద్ధి, శ్రేయస్సు, సమానత్వానికి బాటలు పరిచిన, భవిష్యత్ దృక్కోణంలో రాజ్యాంగాన్ని అందించిన బాబా సాహెబ్ అంబేడ్కర్కు మహాపరినిర్వాణ్ దివస్ సందర్భంగా శిరస్సు వంచి నమస్కరిస్తున్నా".
"దశాబ్దాలుగా అభివృద్ధి నుంచి మినహాయించిన అట్టడుగు వర్గాల సంక్షేమం కోసం బాబా సాహెబ్ అడుగు జాడల్లో కృషి చేసేందుకు మోదీ ప్రభుత్వం కట్టుబడి ఉంది".
మహాపరినిర్వాణ్ దివస్ సందర్భంగా భారతరత్న బాబా సాహెబ్ అంబేడ్కర్కు కేంద్ర హోంమంత్రి శ్రీ అమిత్ షా నివాళులు అర్పించారు. ఈ సందర్భంగా ట్వీట్ చేశారు.
"దేశంలో అభివృద్ధి, శ్రేయస్సు, సమానత్వానికి బాటలు పరిచిన, భవిష్యత్ దృక్కోణంలో రాజ్యాంగాన్ని అందించిన బాబా సాహెబ్ అంబేడ్కర్కు మహాపరినిర్వాణ్ దివస్ సందర్భంగా శిరస్సు వంచి నమస్కరిస్తున్నా. దశాబ్దాలుగా అభివృద్ధికి దూరంగా ఉన్న అట్టడుగు వర్గాల సంక్షేమం కోసం బాబా సాహెబ్ అడుగు జాడల్లో కృషి చేసేందుకు మోదీ ప్రభుత్వం కట్టుబడి ఉంది".
రైల్వే మంత్రిత్వ శాఖ
సరకు రవాణా ఖాతాదారుల సౌలభ్యం కోసం "ప్రీమియం ఇండెంట్" విధానాన్ని ప్రవేశపెట్టిన రైల్వే శాఖ
రైల్వే ద్వారా సరకు రవాణా చేసేవారి సౌలభ్యం కోసం, "ప్రీమియం ఇండెంట్" విధానాన్ని ఈ నెల 11వ తేదీన రైల్వే శాఖ ప్రవేశపెట్టింది.
ఈ విధానం కింద, "ప్రీమియం ఇండెంట్" కోసం ఏ ఖాతాదారుడైనా అభ్యర్థిస్తే, రైల్వే బోర్డుకు చెందిన 'ట్రాఫిక్ ట్రాన్స్పోర్టేషన్ డైరెక్టరేట్' ఎప్పటికప్పుడు జారీ చేసే 'ప్రిఫరెన్షియల్ ట్రాఫిక్ ఆర్డర్' ప్రకారం నోటిఫై చేసిన విధంగా, రెండు రోజుల్లో ర్యాకుల కేటాయింపునకు ప్రాధాన్యత ఇస్తారు. ప్రస్తుతం సోమవారం, శుక్రవారం ఈ విధానం ఉంది. మిగిలిన రోజుల్లో ఇండెంట్ల ప్రాధాన్యతకు సాధారణ విధానం వర్తిస్తుంది.
"ప్రీమియం ఇండెంట్" విధానం ముఖ్య లక్షణాలు:
ఎ. ర్యాక్లు కావలసిన తేదీని ఖాతాదారుడే ఎంచుకోవచ్చు. సాధారణ ధరపై నిర్ణీత తేదీ నాటికి ర్యాక్లు అందుబాటులోకి వస్తే సరకు లోడ్ చేస్తాడా లేదా అన్నది కూడా సూచించవచ్చు.
బి. సాధారణ సరకు రవాణాపై ఖాతాదారుడు బయానాగా 5 శాతం ప్రీమియం చెల్లించాలి. ఇండెంట్ సూచించిన తేదీ తర్వాత ర్యాకుల సరఫరా జరిగితే, బయానాగా చెల్లించిన మొత్తాన్ని సాధారణ సరకు రవాణాలో సర్దుబాటు చేస్తారు.
సి. గూడ్స్ షెడ్లోనూ, ప్రీమియం ఇండెంట్ కోసం ఖాతాదారుడు అభ్యర్థించవచ్చు. రైల్వే బోర్డుకు చెందిన 'ట్రాఫిక్ ట్రాన్స్పోర్టేషన్ డైరెక్టరేట్' ఎప్పటికప్పుడు జారీ చేసే 'ప్రిఫరెన్షియల్ ట్రాఫిక్ ఆర్డర్' ప్రకారం నోటిఫై చేసిన విధంగా, రెండు రోజుల్లో ర్యాకుల కేటాయింపునకు ఆ ఖాతాదారుడికి ప్రాధాన్యత ఇస్తారు. ప్రస్తుతం సోమవారం, శుక్రవారం ఈ విధానం ఉంది. మిగిలిన రోజుల్లో ఇండెంట్ల ప్రాధాన్యతకు సాధారణ విధానం వర్తిస్తుంది.
డి. ఒకసారి "ప్రీమియం ఇండెంట్" పెట్టుకున్న తర్వాత, వెనక్కు తీసుకోవడం కుదరదు; ఒకవేళ అలా చేస్తే, చెల్లించిన ప్రీమియాన్ని వదులుకోవాల్సి ఉంటుంది.
ఇ. నిషేధిత ప్రాంతాలు, కోటా పరిమిత ప్రాంతాలకు "ప్రీమియం ఇండెంట్" విధానం వర్తించదు.
ఎఫ్. ఇది ఐచ్ఛిక పథకం.
ప్రధాన మంత్రి కార్యాలయం
కీర్తి శేషులు బీజూ పట్నాయక్ జయంతి సందర్భం లో ఆయన కు నమస్సులు అర్పించిన ప్రధాన మంత్రి
కీర్తి శేషులు బీజూ పట్నాయక్ జయంతి నాడు ఆయన కు ప్రధాన మంత్రి శ్రీ నరేంద్ర మోదీ నమస్సులు అర్పించారు.
‘‘శ్రీ బీజూ బాబు జయంతి నాడు ఆయన కు ఇదే నా శ్రద్ధాంజలి. భారతదేశం భవిష్యత్తు ఎలా ఉండాలి అనే అంశం లో ఆయన కు గల దృష్టికోణం, మానవ సాధికారిత పట్ల, సామాజిక న్యాయం పట్ల ఆయన కు గల తపన మనకందరికీ ప్రేరణ ను అందించేవే. ఒడిశా ప్రగతి కోసం ఆయన చేసిన కృషి ని చూసుకొని దేశ ప్రజలు గర్విస్తున్నారు’’ అని ఒక ట్వీట్ లో ప్రధాన మంత్రి పేర్కొన్నారు.
ప్రధాన మంత్రి కార్యాలయం
ఈ నెల 17న నాస్కామ్ టెక్నాలజీ ఎండ్ లీడర్శిప్ ఫోరమ్ ను ఉద్దేశించి ప్రసంగించనున్న ప్రధాన మంత్రి
ప్రధాన మంత్రి శ్రీ నరేంద్ర మోదీ నాస్కామ్ టెక్నాలజీ ఎండ్ లీడర్శిప్ ఫోరమ్  ను ఉద్దేశించి బుధవారం అంటే ఈ నెల 17న మధ్యాహ్నం 12 గంటల 30 నిముషాల కు వీడియో కాన్ఫరెన్స్ మాధ్యమం ద్వారా ప్రసంగించనున్నారు.
ఎన్టిఎల్ఎఫ్ గురించిన వివరాలు
ఎన్టిఎల్ఎఫ్ 29వ సమ్మేళనాన్ని ఈ నెల 17వ తేదీ నుంచి ఈ నెల 19వ తేదీ వరకు నిర్వహించనున్నారు. ఈ సమ్మేళనం నేశనల్ అసోసియేశన్ ఆఫ్ సాఫ్ట్వేర్ సర్వీసెస్ కంపెనీస్  తాలూకు ప్రధాన కార్యక్రమం. ‘శేపింగ్ ద ఫ్యూచర్ టువార్డ్స్ ఎ బెటర్ నార్మల్’ అనే అంశం ఈ సంవత్సర సమ్మేళనానికి ఇతివృత్తం గా ఉంది. ఈ సమ్మేళనం లో 30కి పైగా దేశాల కు చెందిన 1600 మంది ప్రతినిధులు పాలుపంచుకోనున్నారు. మూడు రోజులు కొనసాగే చర్చల లో 30కి పైగా ఉత్పాదనలను ప్రదర్శించడం జరుగుతుంది.
ఆరోగ్య, కుటుంబ సంక్షేమ మంత్రిత్వ శాఖ
ప్రసూతి మరణాల నిష్పత్తి  2014-16 లో ప్రతి లక్ష సజీవ జననాలకు 130 ఉండగా 2018-20లో ఆ సంఖ్య గణనీయంగా 97కి తగ్గింది: డాక్టర్ మన్సుఖ్ మాండవియా
ఎంఎంఆర్ లక్ష్యాన్ని సాధించిన భారతదేశం జాతీయ ఆరోగ్య విధానం 
ఎంఎంఆర్లో సస్టైనబుల్ డెవలప్మెంట్ గోల్  లక్ష్యాన్ని సాధించిన 8 రాష్ట్రాలు
దేశం మరో కొత్త మైలురాయిని అందుకుంది. దేశంలో ప్రసూతి మరణాల నిష్పత్తి  గణనీయంగా తగ్గింది. ఈ విజయానికి దేశాన్ని అభినందిస్తూ కేంద్ర ఆరోగ్య & కుటుంబ సంక్షేమ శాఖ మంత్రి డాక్టర్ మన్సుఖ్ మాండవియా ప్రసూతి మరణాల నిష్పత్తి ని సమర్థవంతంగా తగ్గించడంలో అద్భుతమైన పురోగతిని ప్రశంసించారు. ఓ ట్వీట్లో ఆ విషయాన్ని పేర్కొన్నారు:
ప్రసూతి మరణాల నిష్పత్తి 2014-16లో ప్రతి లక్ష సజీవ జననాలకు 130 ఉండగా 2018-20లో అది గణనీయంగా 97కి తగ్గింది. నాణ్యమైన ప్రసూతి మరియు పునరుత్పత్తి సంరక్షణను నిర్ధారించడానికి ప్రధాని నరేంద్ర మోదీ ప్రభుత్వం చేపట్టిన వివిధ ఆరోగ్య సంరక్షణ కార్యక్రమాలు ఎంఎంఆర్ని తగ్గించడంలో అద్భుతంగా సహాయపడ్డాయి.
రిజిస్ట్రార్ జనరల్ ఆఫ్ ఇండియా  ఎంఎంఆర్పై విడుదల చేసిన ప్రత్యేక బులెటిన్ ప్రకారం భారతదేశ ప్రసూతి మరణాల నిష్పత్తి  6 పాయింట్లతో అద్భుతంగా మెరుగుపడింది. ఇప్పుడు అది లక్ష సజీవ జననాలకు 97కు చేరుకుంది. ప్రసూతి మరణాల నిష్పత్తి  అనేది 100,000 సజీవ జననాలకు ఒక నిర్దిష్ట వ్యవధిలో ప్రసూతి మరణాల సంఖ్యగా నిర్వచించబడింది.
నమూనా నమోదు వ్యవస్థ  నుండి పొందిన గణాంకాల ప్రకారం: 2014-2016లో 130, 2015-17లో 122, 2016-18లో 113, 2017-19లో 103 మరియు ఈ కింద చూపిన విధంగా 2018-20లో 97గా నమోదయింది.
చిత్రం 1: 2013 -2020 నుండి ఎంఎంఆర్ నిష్పత్తిలో ప్రగతిశీల క్షీణత:
దీనిని సాధించడం ద్వారా భారతదేశం లక్ష సజీవ జననాల్లో 100 కంటే తక్కువ ఎంఎంఆర్ను సాధించాలన్నజాతీయ ఆరోగ్య విధానం  లక్ష్యాన్ని చేరుకుంది. 2030 నాటికి 70కంటే తక్కువ ఎంఎంఆర్ సాధించాలన్న ఎస్డిజి లక్ష్యాన్ని సాధించడానికి సరైన మార్గంలో ఉంది.
సస్టెయినబుల్ డెవలప్మెంట్ గోల్  లక్ష్యాన్ని సాధించిన రాష్ట్రాల సంఖ్య ఆరు నుండి ఎనిమిదికి పెరిగింది. ఇందులో కేరళ తో అగ్రస్థానంలో ఉండగా తర్వాతి స్థానాల్లో మహారాష్ట్ర , తెలంగాణ  ఆంధ్రప్రదేశ్ , తమిళనాడు , జార్ఖండ్ , గుజరాత్  మరియు కర్ణాటక  ఉన్నాయి.
2014 నుండి, జాతీయ ఆరోగ్య మిషన్  కింద అందుబాటులో ఉండే నాణ్యమైన మాతా మరియు నవజాత ఆరోగ్య సేవలను అందించడానికి మరియు నివారించగల ప్రసూతి మరణాలను తగ్గించడానికి భారత దేశం ఒక సమగ్ర ప్రయత్నం చేసింది. జాతీయ ఆరోగ్య మిషన్ ఆరోగ్య సంరక్షణ సేవలను అందించడానికి ప్రత్యేకించి పేర్కొన్న ఎంఎంఆర్ లక్ష్యాలను సాధించడానికి ప్రసూతి ఆరోగ్య కార్యక్రమాలను సమర్థవంతంగా అమలు చేయడానికి గణనీయమైన పెట్టుబడులు పెట్టింది. “జననీ శిశు సురక్ష కార్యక్రమం” మరియు “జననీ సురక్ష యోజన” వంటి ప్రభుత్వ పథకాలు సవరించబడ్డాయి. సురక్షిత్ మాతృత్వ ఆశ్వాసన్  వంటి మరింత భరోసా మరియు గౌరవప్రదమైన సేవా కార్యక్రమాలకు అప్గ్రేడ్ చేయబడ్డాయి. అధిక ప్రమాదకర గర్భాలను గుర్తించడం మరియు వారి సరైన నిర్వహణను సులభతరం చేయడంపై ప్రధాన్ మంత్రి సురక్షిత్ మాతృత్వ అభియాన్  దృష్టి సారించినందున ప్రత్యేకంగా ప్రశంసించబడింది. నివారించదగిన మరణాలను తగ్గించడంలో ఇది గణనీయమైన ప్రభావాన్ని చూపింది. లక్ష్య మరియు మిడ్వైఫరీ కార్యక్రమాలు గౌరవప్రదమైన పద్ధతిలో నాణ్యమైన సంరక్షణను ప్రోత్సహించడంపై దృష్టి కేంద్రీకరిస్తాయి. ఇది గర్భిణీ స్త్రీలందరికీ ప్రసవ ఎంపికను నిర్ధారిస్తుంది.
ఎంఎంఆర్ నిష్పత్తిని విజయవంతంగా తగ్గించడంలో భారతదేశ అత్యుత్తమ ప్రయత్నాలు కొనసాగుతున్నాయి. ఈ క్రమంలో నిర్ణీత 2030 నాటికి 70 కంటే తక్కువ ఎంఎంఆర్ ఎస్డిజి సాధించాలని లక్ష్యంగా పెట్టుకుంది. గౌరవప్రదమైన మాతృ సంరక్షణను అందించే దేశంగా ప్రసిద్ధి చెందడంపై ఇది ఆశావాద దృక్పథాన్ని అందిస్తుంది.